ประจำเดือนมา2/เดือน เมื่อต้นเดือนมา1-3แต่มาน้อยกระปริกระปอย วันที่18มาอีกแล้ว มีความผิดปกติอะไรไมค้ะ
สวัสดีค่ะ หากประจำเดือนมาวันที่ 1-3 ต.ค. แล้ววันที่ 18 ต.ค. ได้มีเลือดออกมาอีก เลือดดังกล่าว อาจไม่ใช่ประจำเดือน แต่อาจเกิดจาก1. เป็นเลือดออกช่วงไข่ตก หากเลือดที่ออกมีปริมาณเพียงเล็กน้อยและออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. เลือดล้างหน้าเด็ก หากเลือดเกิดหลังจากที่มีเพศสัมพันธ์ไปแล้ว 6-12 วัน โดยมีปริมาณเพียงเล็กน้อย และออกเพียงแค่ 1-2 วัน เลือดดังกล่าวก็อาจเป็นเลือดล้างหน้าเด็กได้3. มีการอักเสบติดเชื้อในโพรงมดลูก แต่มักมีปวดท้องน้อยและตกขาวที่ผิดปกติร่วมด้วย4. โรคของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติแนะนำให้สังเกตอาการไปก่อน หากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกหรือเลือดล้างหน้าเด็กก็ได้ ดังนั้น หากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูด้วย แต่หากมีการใช้ยาฮอร์โมนต่างๆ อยู่ ก็อาจเป็นผลจากการทานยาก็ได้ แต่หากไม่ได้ใช้ยาอะไร และเลือดที่ออกมีปริมาณมาก และออกนานเกิน 2 วัน หรือมีปวดท้องน้อย ก็ควรไปพบสูติ-แพทย์เพื่อตรวจหาสาเหตุค่ะ